ไทยป่วย “โควิด” เพิ่มต่อเนื่อง วันนี้ 155 ราย ติดเชื้อในปท. 134 ราย กระจาย 45 จังหวัด
ยอดป่วย “โควิด” ไทยเพิ่มต่อเนื่อง วันนี้ 155 ราย เป็นผู้ติดเชื้อในปท. 134 ราย กระจายแล้ว 45 จังหวัด 
ยอดป่วย “โควิด” ไทยเพิ่มต่อเนื่อง วันนี้ 155 ราย เป็นผู้ติดเชื้อในปท. 134 ราย กระจายแล้ว 45 จังหวัด
29 ธ.ค. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (29 ธ.ค.63) ระบุพบผู้ป่วยยืนยันติดเชื้อรายใหม่ 155 ราย แบ่งเป็นผู้ติดเชื้อในประเทศ 134 ราย , ผู้ติดเชื้อจากการคัดกรองเชิงรุกเป็นแรงงานต่างด้าว 11 ราย และผู้ที่เดินทางมาจากต่างประเทศ เข้าสถานกักกันที่รัฐจัดให้ (State Quarantine) 15 ราย
ทั้งนี้ ส่งผลให้จำนวนผู้ป่วยยืนยันสะสมในประเทศ ล่าสุดเพิ่มขึ้นเป็น 6,440 ราย แบ่งเป็นการติดเชื้อในประเทศ 4,447 ราย ติดเชื้อในกลุ่มแรงงานต่างด้าวจากการคัดกรองเชิงรุก 1,381 ราย และเป็นผู้เดินทางมาจากต่างประเทศ 1,993 ราย อยู่ในสถานที่กักกันที่รัฐจัดให้ 1,460 ราย รักษาหายป่วยเพิ่ม 4 ราย รักษาหายแล้วรวม 4,180 ราย ยังรักษาอยู่ในโรงพยาบาล(รพ.) 2,195 ราย รวมรักษาหายแล้ว 4,180 ราย มีผู้เสียชีวิตเพิ่ม 1 ราย จำนวนผู้เสียชีวิตสะสม 61 ราย
โดยจากข้อมูลของกรมควบคุมโรค กระทรวงสาธารณสุข (สธ.) ระบุว่า ขณะนี้พบผู้ติดเชื้อโควิดกระจายอยู่ตามจังหวัดที่รับรักษา 45 จังหวัดแล้ว
